CELEX: 22008D0034
Language: hu
Date: 2008-03-14 00:00:00
Title: Az EGT vegyes Bizottság 34/2008 határozata ( 2008. március 14. ) az EGT-megállapodás XX. mellékletének (Környezet) módosításáról

10.7.2008   
            
            
               HU
            
            
               Az Európai Unió Hivatalos Lapja
            
            
               L 182/32
            
         
      AZ EGT VEGYES BIZOTTSÁG
   
   34/2008 határozata
   (2008. március 14.)
   az EGT-megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2008. február 1-jei 15/2008 EGT vegyes bizottsági határozat (1) módosította.
            
         
               (2)
            
            
               Az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló 2003/87/EK európai parlamenti és tanácsi irányelv végrehajtására vonatkozó jelentés(ek) alapjául szolgáló kérdőív létrehozásáról szóló, 2005. május 4-i 2005/381/EK bizottsági határozatot (2) bele kell foglalni a megállapodásba.
            
         
               (3)
            
            
               Az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló 2003/87/EK európai parlamenti és tanácsi irányelv végrehajtására vonatkozó jelentés(ek) alapjául szolgáló kérdőív létrehozásáról szóló 2005/381/EK határozat módosításáról szóló, 2006. november 23-i 2006/803/EK bizottsági határozatot (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. melléklete a következőképpen módosul:
   
               1.
            
            
               Az 1f. pont (96/61/EK tanácsi irányelv) a következő szövegrésszel egészül ki:
               
                           „—
                        
                        
                           
                              32005 D 0381: a Bizottság 2005. május 4-i 2005/381/EK határozata (HL L 126., 2005.5.19., 43. o.), a következő módosítással:
                           
                                       —
                                    
                                    
                                       
                                          32006 D 0803: a Bizottság 2006. november 23-i 2006/803/EK határozata (HL L 329., 2006.11.25., 38. o.).”
                                    
                                 
                     
         
               2.
            
            
               A szöveg a 21ao. pont (2006/780/EK bizottsági határozat) után a következő ponttal egészül ki:
               
                           „21ap.
                        
                        
                           
                              32005 D 0381: a Bizottság 2005. május 4-i 2005/381/EK határozata az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló 2003/87/EK európai parlamenti és tanácsi irányelv végrehajtására vonatkozó jelentés(ek) alapjául szolgáló kérdőív létrehozásáról (HL L 126., 2005.5.19., 43. o.), a következő módosítással:
                           
                                       —
                                    
                                    
                                       
                                          32006 D 0803: a Bizottság 2006. november 23-i 2006/803/EK határozata (HL L 329., 2006.11.25., 38. o.).
                                    
                                 A határozat rendelkezéseit a megállapodás alkalmazásában a következő kiigazításokkal kell értelmezni:
                           A 2. cikk a következőképpen értendő:
                           »Amennyiben valamely EFTA-állam is érintett, az EFTA-államok jelentéseit minden év június 30-ig kell benyújtani az EFTA Felügyeleti Hatóságnak az előző naptári év január 1-jétől december 31-ig terjedő időszakára vonatkozóan. A 2008. naptári évre vonatkozó első jelentést 2009. június 30-ig kell benyújtani.«”
                        
                     
         2. cikk
   A 2005/381/EK és a 2006/803/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. március 15-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. március 14-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 154., 2008.6.12., 30. o.
   
   
      (2)  HL L 126., 2005.5.19., 43. o.
   
   
      (3)  HL L 329., 2006.11.25., 38. o.
   
   
      (4)  Alkotmányos követelmények fennállását nem jelezték.